รัฐบาลไทย-ข่าวทำเนียบรัฐบาล-บสย. เปิดแผนงาน 2561
วันศุกร์ที่ 9 กุมภาพันธ์ 2561
บสย. เปิดแผนงาน 2561
บสย. เปิดแผนงาน 2561 มุ่งสนับสนุน SMEs 3 ล้านราย เข้าถึงสินเชื่อทุกมิติ ตั้งเป้าค้ําประกันสินเชื่อ 110,000 ล้านบาท ขยายบทบาทสาขาเป็น “ศูนย์ให้คําแนะนํา SMEs เข้าถึงแหล่งเงินทุน”
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยนโยบายและแผนดําเนินงาน บสย. ปี 2561 โดยจัดทัพองค์กรสู่ สถาบันค้ําประกันสินเชื่อแห่งชาติ วาง 4 ยุทธศาสตร์ ช่วยผู้ประกอบการ SMEs ทุกมิติ ครอบคลุมด้านการค้ําประกันสินเชื่อ ช่วยผู้ประกอบการ SMEs ทุกกลุ่มเข้าถึงสินเชื่อ ตลอดจนการให้คําปรึกษาทางการเงิน เติมเต็มองค์ความรู้ใหม่ เพื่อการเข้าถึงสินเชื่ออย่างเต็มประสิทธิภาพ ลดความเหลื่อมล้ํา โดยตั้งเป้าการค้ําประกันสินเชื่อปีนี้ 110,000 ล้านบาท ช่วยผู้ประกอบการใหม่ให้สามารถเข้าถึงสินเชื่อ 99,306 ราย และตั้งเป้าส่งเสริมผู้ประกอบการรายย่อย (Micro SMEs) เข้าถึงสินเชื่อและค้ําประกันสินเชื่อ ไม่น้อยกว่า 73% ของจํานวนการค้ําประกัน (LG) ทั้งหมด
กรอบแผนงานทั้ง 4 ยุทธศาสตร์ ที่จะนํามาใช้ขับเคลื่อนองค์กร ยกระดับการให้การสนับสนุนผู้ประกอบการ SMEs ปี 2561 ประกอบด้วย ยุทธศาสตร์ที่ 1 การสนับสนุน SMEs ทุกกลุ่มเข้าถึงแหล่งทุนและมีความเข้มแข็งทางการเงิน ยุทธศาสตร์ที่ 2 เสริมสร้างความแข็งแกร่งทางการเงินเพื่อความยั่งยืนระยะยาว ยุทธศาสตร์ที่ 3 ส่งเสริมระบบธรรมาภิบาลให้มีความโปร่งใสและมีคุณธรรม ยุทธศาสตร์ที่ 4 สนับสนุนการใช้นวัตกรรมและเทคโนโลยีให้สอดคล้องกับยุทธศาสตร์ Thailand 4.0 และแผน Digital Economy (DE)
แผนการดําเนินงาน บสย. ปีนี้ จะเร่งผลักดัน โครงการค้ําประกันสินเชื่อ Micro Entrepreneurs ต่อเนื่องระยะที่ 3 วงเงิน 15,000 ล้านบาทให้ทันภายในไตรมาส 2 ขณะเดียวกันยังได้ดําเนินการคู่ขนาน ผลักดันโครงการค้ําประกันสินเชื่อ PGS7 ซึ่งเป็นโครงการต่อเนื่องตามนโยบายรัฐบาล โดยจะเร่งนําเสนอกระทรวงการคลัง และคณะรัฐมนตรีพิจารณา ซึ่งคาดว่าจะเปิดตัวได้ภายในไตรมาสที่ 3 ของปีนี้ โดยทั้ง 2 โครงการมีบทบาทสําคัญต่อการขับเคลื่อนเศรษฐกิจระดับประเทศ เฉพาะอย่างยิ่งโครงการค้ําประกันสินเชื่อ SMEs รายย่อย ซึ่งเป็นการให้ความช่วยเหลือและสนับสนุนผู้ประกอบการระดับฐานรากที่ประสบความสําเร็จสูงสุดในปี 2560 มีจํานวนผู้ได้รับสินเชื่อและค้ําประกันสินเชื่อสูงสุด ณ 31 ธ.ค. 2560 มากกว่า 1 แสนราย
นอกจากนี้ ยังได้ตั้งเป้าสัดส่วนการค้ําประกันสินเชื่อกลุ่ม Micro ไม่น้อยกว่าร้อยละ 73 ของจํานวนรายการ (LG) ทั้งหมด เพื่อรองรับความต้องการที่ขยายตัวของสินเชื่อรายย่อยและการค้ําประกันสินเชื่อรายย่อย สามารถกระจายความช่วยเหลือได้ทั่วถึง สอดคล้องกับจํานวนผู้ประกอบการ SMEs ทั่วประเทศที่เพิ่มขึ้นเป็น 3 ล้านรายในปัจจุบัน
ล่าสุด บสย. ได้ประกาศหลักเกณฑ์ Single Guarantee Limit สําหรับผู้ประกอบการ SMEs ที่เข้าร่วมโครงการ Micro Entrepreneurs (SGL Micro) กําหนดกรอบวงเงินค้ําประกันสินเชื่อผู้ประกอบการ SMEs ต่อราย รวมทุกโครงการค้ําประกันสินเชื่อ Micro Entrepreneurs รวมทุกสถาบันการเงิน ไม่เกิน 500,000 บาทต่อราย เพื่อให้วงเงินค้ําประกันกระจายไปสู่ผู้ประกอบการรายย่อยให้มากที่สุด
“โครงการค้ําประกันสินเชื่อ Micro Entrepreneurs เป็นโครงการตามมาตรการรัฐบาล เปิดตัวครั้งแรกในปี 2557 ได้รับอนุมัติวงเงินค้ําประกันสินเชื่อจากรัฐบาล จํานวน 5,000 ล้านบาท ในปี 2559 รัฐบาลมีมติให้ดําเนินโครงการต่อเนื่องในเฟส 2 และอนุมัติวงเงินค้ําประกันสินเชื่อจํานวน 13,500 ล้านบาท และจะสิ้นสุดโครงการในวันที่ 30 มิถุนายน 2561” นายนิธิศ กล่าว
สําหรับโครงการค้ําประกันสินเชื่อกลุ่ม Non Bank ซึ่งเป็นพอร์ตค้ําประกันสินเชื่อใหม่ ขณะนี้มีความคืบหน้ามากโดยเฉพาะการศึกษาโมเดลที่เหมาะสม เพื่อให้เกิดประโยชน์กับผู้ประกอบการ SMEs และธนาคารพันธมิตรที่จะเข้าร่วมโครงการ คาดว่าจะสามารถเปิดโครงการได้ภายในปีนี้
เปิด “ศูนย์ให้คําแนะนํา SMEs เข้าถึงแหล่งเงินทุน”
นายนิธิศ กล่าวว่า นโยบายสําคัญในปีนี้ยังมุ่งเน้นการทํางานเชิงรุกมากขึ้น โดยจะใช้ศักยภาพของสํานักงานสาขาให้เกิดประโยชน์สูงสุด ยกระดับสํานักงานสาขาทั้ง 11 สาขา ให้เป็น “ศูนย์ให้คําแนะนํา SMEs เข้าถึงแหล่งเงินทุน” โดยได้เตรียมเจ้าหน้าที่ บสย. ที่มีประสบการณ์ในแต่ละพื้นที่ ซึ่งเป็นผู้ที่ความเชี่ยวชาญด้านการให้คําปรึกษาการเข้าถึงแหล่งสินเชื่อ ตลอดจนความรู้ด้านการเตรียมตัวขอสินเชื่อกับธนาคารที่เข้าร่วมโครงการค้ําประกันสินเชื่อกับ บสย. โดย “ศูนย์ให้คําแนะนํา SMEs เข้าถึงแหล่งเงินทุน” จะเป็นพี่เลี้ยงทางการเงินให้กับผู้ประกอบการ SMEs ที่ต้องการขอสินเชื่อจากธนาคาร ซึ่งปัจจุบัน บสย. มีพันธมิตรที่เข้าร่วมโครงการค้ําประกันสินเชื่อกับ บสย. รวม 19 ธนาคาร
สําหรับการขยายบทบาทสาขาเป็น “ศูนย์ให้คําแนะนํา SMEs เข้าถึงแหล่งเงินทุน” นี้ เพื่อตอบโจทย์ความต้องการของผู้ประกอบการ SMEs ที่สอบถามเข้ามายังสํานักงานสาขา ช่องทางออนไลน์ และในช่องทางโซเชียลมีเดีย เกี่ยวกับหลักเกณฑ์ และเงื่อนไขการขอสินเชื่อที่เข้าร่วมโครงการค้ําประกันสินเชื่อกับ บสย. จึงเป็นที่มาของการขยายบทบาทสาขา เพื่อให้ผู้ประกอบการ SMEs ได้เข้ามาใช้บริการก่อนเพื่อเข้ารับการแนะนําก่อนขอสินเชื่อจากธนาคาร บสย. คาดว่าจะสามารถดําเนินการได้ภายในไตรมาส 2 พร้อมเตรียมกิจกรรมสร้างการรับรู้ โดยการจัดงาน Open House ในเดือนมีนาคมนี้
ในปีนี้ บสย. ยังได้ยกระดับการจัดกิจกรรมใหญ่ประจําปี 2561 “มหกรรมเข้าถึงแหล่งเงินทุนแฟร์” ซึ่งเป็นกิจกรรมที่จัดต่อเนื่องทุกปี และได้รับความสนใจจากผู้ประกอบการ SMEs กลุ่มองค์กรพันธมิตร หน่วยงานภาครัฐ ธนาคารพันธมิตรที่ร่วมโครงการค้ําประกันสินเชื่อ ซึ่งปีนี้มีการปรับเปลี่ยนรูปแบบการจัดงาน โดยเชิญลูกค้าที่ได้รับการค้ําประกันสินเชื่อจาก บสย.จากทุกพื้นที่เข้าร่วมแสดงสินค้าของแต่ละท้องถิ่น เพื่อโชว์ผลงานภายในงาน โดยจะเริ่มเปิดตัวโครงการตั้งแต่เดือนมีนาคมเป็นต้นไป
บรรษัทประกันสินเชื่ออุตสาหกรรมขนาดย่อม ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477   chaninya@tcg.or.th
ศรัญยู ตันติเสรี 091-771-2885   saranyu@tcg.or.th
วิชุดา ก้องกีรติ 089-605-9870  wichuda@tcg.or.th    www.facebook.com/tcg.or.th www.tcg.or.th